CELEX: 62009CN0074
Language: el
Date: 2009-02-18 00:00:00
Title: Υπόθεση C-74/09: Αίτηση για την έκδοση προδικαστικής αποφάσεως, την οποία υπέβαλε το Cour de cassation (Βέλγιο) στις 18 Φεβρουαρίου 2009 — Bâtiments et Ponts Consruction SA και Thyssenkrupp Industrieservice κατά Berlaymont 2000 SA

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/12
            
         Αίτηση για την έκδοση προδικαστικής αποφάσεως, την οποία υπέβαλε το Cour de cassation (Βέλγιο) στις 18 Φεβρουαρίου 2009 — Bâtiments et Ponts Consruction SA και Thyssenkrupp Industrieservice κατά Berlaymont 2000 SA
   (Υπόθεση C-74/09)
   2009/C 102/19
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation (Βέλγιο)
   
      Διάδικοι στην υπόθεση της κύριας δίκης
   
   
      Αναιρεσείουσες: Bâtiments et Ponts Consruction SA και Thyssenkrupp Industrieservice
   
      Αναιρεσίβλητη: Berlaymont 2000 SA
   
      Προδικαστικά ερωτήματα
   
   
               1)
            
            
               Μήπως η υποχρέωση ενός προσώπου να έχει καταχωριστεί στο οικείο μητρώο για να του ανατεθεί δημόσια σύμβαση στο Βέλγιο, όπως η υποχρέωση αυτή επιβάλλεται από το άρθρο I.G. της ισχύουσας εν προκειμένω ειδικής συγγραφής υποχρεώσεων, αντίκειται στην αρχή της ελεύθερης κυκλοφορίας εντός της Ευρωπαϊκής Ενώσεως και στο άρθρο 24, δεύτερο εδάφιο, της οδηγίας 93/37/ΕΟΚ του Συμβουλίου, της 14ης Ιουνίου 1993, περί των διαδικασιών για τη σύναψη συμβάσεων δημοσίων έργων (1), αν πρέπει να ερμηνευθεί υπό την έννοια ότι επιτρέπει στην αναθέτουσα αρχή να αποκλείσει από τη σύμβαση τον υποβαλόντα προσφορά αλλοδαπό εργολήπτη ο οποίος δεν έχει καταχωριστεί αλλά έχει προσκομίσει ισοδύναμα πιστοποιητικά που εκδόθηκαν από τις δικές του εθνικές διοικητικές αρχές;
            
         
               2)
            
            
               Μήπως αντίκειται στην αρχή της ελεύθερης κυκλοφορίας εντός της Ευρωπαϊκής Ενώσεως και στο άρθρο 24, δεύτερο εδάφιο, της οδηγίας 93/37/ΕΟΚ του Συμβουλίου, της 14ης Ιουνίου 1993, περί των διαδικασιών για τη σύναψη συμβάσεων δημοσίων έργων, το να αναγνωριστεί σε βελγική αναθέτουσα αρχή η εξουσία να απαιτήσει από τους αλλοδαπούς υποβαλόντες προσφορά να υποβάλουν σε βελγική αρχή –την επιτροπή καταχωρίσεως εργοληπτών– την εξέταση του κύρους των πιστοποιητικών φορολογικής και ασφαλιστικής ενημερότητας που τους χορηγήθηκαν από τις φορολογικές και κοινωνικοασφαλιστικές αρχές του κράτους τους;
            
         
      (1)  EE L 199, σ. 54.